साउथह्याम्पटनमाथि म्यानचेस्टरको नौ गोल
म्यानचेस्टर युनाइटेड जितको लयमा फर्क‌ंदा इंग्लिस प्रिमियर लिगमा मंगलबार साउथह्याम्पटनलाई कीर्तिमानी गोल अन्तरले हराएको छ । उसले घरेलु मैदानमा साउथ ह्याम्पटनलाई ९–० ले पराजित गर्‍यो । लिगमा यो कीर्तिमान अन्तरको जित हो । खेलको अन्त्यमा साउथह्याम्पटन नौ खेलाडीमा सीमित रहेको थियो ।
लन्डन — म्यानचेस्टर युनाइटेड जितको लयमा फर्क‌ंदा इंग्लिस प्रिमियर लिगमा मंगलबार साउथह्याम्पटनलाई कीर्तिमानी गोल अन्तरले हराएको छ । उसले घरेलु मैदानमा साउथ ह्याम्पटनलाई ९–० ले पराजित गर्‍यो । लिगमा यो कीर्तिमान अन्तरको जित हो । खेलको अन्त्यमा साउथह्याम्पटन नौ खेलाडीमा सीमित रहेको थियो ।यो जितपछि ओले गन सोल्सारको टिमको ४४ अंक भएको छ । यो शीर्ष स्थानमा रहेको म्यानचेस्टर सिटीकै बराबरी हो । तर सिटीले दुई खेल कम खेलेको छ । ओल्ड ट्रायफोर्डमा प्राप्त यस जितसँगै म्यानचेस्टरले सन् १९९५ मा इपस्विच टाउनमाथि बनाएको समान स्कोरको बराबरी गरेको छ ।सन् २०१९ मा पनि लेस्टरले साउथह्याम्पटनलाई नौ गोलको अन्तरले नै हराएको थियो । यसपल्टको म्यानचेस्टरको जितमा एन्थोनी मार्सिएलले दुई गोल गरे भने आरोन वान, मार्कोस रसफोर्ड, जान बेडनारेक, एडिसन कभानी, स्कट म्याकटोमनी, ब्रुनो फर्नान्डेज र ड्यानिएल जेम्स एक–एक गोल गरे ।आर्सनल पनि रातो कार्डले दुई खेलाडी गुमाएको खेलमा उल्भ्ससँग २–१ ले पराजित रह्यो । लिगका पछिल्ला नौ खेलमा उल्भ्स विजयी रहेको यो पहिलोपल्ट हो । आर्सनलले पेपेको गोलले अग्रता लिएको थियो तर रुबेन नेभेस र जोओ मोउटिन्होको गोलले उल्भ्स जित निकाल्न सफल रह्यो । उल्भ्स अन्तिम पटक डिसेम्बरमा चेल्सीविरुद्ध विजयी रहेको थियो ।पुछारमा रहेको सेफिल्डले भने रेलिगेसनबाट बच्ने आफ्नो अविश्वसनीय अभियानलाई कायम राख्दै वेस्ट ब्रुमलाई २–१ ले हरायो । अन्तिम दोस्रो स्थानमा रहेको वेस्ट ब्रुमले म्याट फिलिप्सको गोलले अग्रता लिएको थियो । जवाफमा जेडन बोग्ले र बिली सार्पले एक एक गोल गरे । यस्तै क्रिस्टल प्यालेसले पनि न्युकासल युनाइटेडमाथि २–१ को जित निकाल्यो ।